PMIndiaData/PMIndiaSum huggingface dataset:
एनसीसी मेळाव्याला पंतप्रधानांचे  संबोधन

पंतप्रधान नरेंद्र मोदी म्हणाले की,” एनसीसी अर्थात राष्ट्रीय छात्रसैनिकांचे जीवन हे गणवेश, संचलन आणि शिबिरे यांच्यापलीकडे असून एनसीसीचा अनुभव राष्ट्रीय मोहिमेची अनुभूती देतो”. ते आज नवी दिल्लीत एनसीसी मेळाव्याला संबोधित करत होते. पंतप्रधान म्हणाले की, एनसीसीचा अनुभव भारताची, त्याच्या सामर्थ्याची आणि वैविध्याची झलक याचे दर्शन घडवतो. राजे, महाराजे, सरकार यामुळे देश बनत नाही तर तेथील नागरिक, युवक, शेतकरी, विद्वान, वैज्ञानिक, कामगार आणि संतांमुळे देश घडतो. एनसीसीचे छात्रसैनिक भारताच्या भविष्याबाबत विश्वास निर्माण करतात आणि आपल्या युवकांच्या सामर्थ्याबाबत अभिमानाची जाणीव देखील निर्माण करतात.
स्वामी दयानंद सरस्वती  यांच्या निधनाबद्दल  पंतप्रधानांकडून शोक व्यक्त

स्वामी दयानंद सरस्वती यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे. “स्वामी दयानंद सरस्वती यांच्या निधनामुळे आपले व्यक्तिगत नुकसान झाले अहे. त्यांच्या आत्म्याला शांती लाभो, अशी प्रार्थना करत दयानंद सरस्वती यांनी प्रेरणा दिलेल्या अगणित लोकांच्या दु:खात आपण सहभागी आहोत. ज्ञान, अध्यात्म आणि सेवा यांचे ऊर्जास्थान सरस्वती होते.” अशा शब्दात पंतप्रधानांनी त्यांना श्रध्दांजली वाहिली आहे.
वामपंथी अतिरेक्यांच्या क्षेत्रात मोबाईल जोडणी देण्याच्या तरतुदीला मंत्रिमंडळाची मंजुरी

पंतप्रधाननरेंद्रमोदीयांच्याअध्यक्षतेखालीकेंद्रीयमंत्रिमंडळानेदुसऱ्याटप्प्यातीलप्रकल्पासाठी10राज्यांमधील96जिल्ह्यांच्यावामपंथीदहशतवादप्रभावितक्षेत्रातगृहमंत्रालयानेनिवडलेल्या4072टॉवर्सच्याठिकाणीमोबाईलसेवापुरवण्यासाठी "युनिव्हर्सलसर्विसऑब्लिगेशनफंड" सहाय्ययोजनेलामंजुरीदिलीआहे. यासंपूर्णप्रकल्पाचाएकूणखर्च7,330 कोटीरुपयेइतकाअसेल. यानेटवर्कचावापरवामपंथीदहशतवादप्रभावितभागाततैनातसुरक्षाकर्मचाऱ्यांकडूनकेलाजाईल. हाप्रकल्पसंपर्करहितगावातीलनागरिकांनामदतकरण्यासाठीमोबाईलसेवापुरवेल. यामुळेयाभागातआर्थिकघडामोडींमध्येसुधारणाहोईल. डिजिटलमोबाईलजोडणीउपलब्धकरूनदेण्याबरोबरचमागासआणिवामपंथीदहशतवादप्रभावितभागातई -प्रशासनघडामोडींनाचालनामिळेल. 10राज्यांमधीलप्रस्तावितटॉवर्सचीठिकाणेपुढीलप्रमाणे: क्रम संख्‍या राज्‍य जिल्हे टॉवर्सची संख्‍या 1 आंध्र प्रदेश 8 429 2 बिहार 8 412 3 छत्‍तीसगढ़ 16 1028 4 झारखंड 21 1054 5 मध्‍य प्रदेश 1 26 6 महाराष्‍ट्र 2 136 7 ओदिशा 18 483 8 तेलंगण 14 118 9 उत्‍तर प्रदेश 3 179 10 पश्चिम बंगाल 5 207 एकूण 10 राज्‍य 96 4072
ज्येष्ठ अभिनेते ऋषी कपूर यांच्या निधनाबद्दल पंतप्रधानांनी व्यक्त केला शोक

पंतप्रधान नरेंद्र मोदी यांनी ज्येष्ठ अभिनेते ऋषी कपूर यांच्या निधनाबद्दल शोक व्यक्त केला आहे. “बहुआयामी, लोकप्रिय आणि दिलखुलास… असे होते ऋषी कपूरजी. ते प्रतिभेने परिपूर्ण होते. मला आमच्यातील संवाद कायम लक्षात राहिल, समाज माध्यमांवरील चित्रपट आणि भारताच्या प्रगतीबाबत ते झपाटलेले होते. त्यांच्या जाण्याने दुख: होत आहे. त्यांचे कुटुंबीय व चाहते यांच्याप्रति मी सांत्वना व्यक्त करतो. ओम शांती”, असे पंतप्रधानांनी आपल्या संदेशात म्हटले आहे.
पंतप्रधान उद्या बिहारच्या दौऱ्यावर

पंतप्रधान नरेंद्र मोदी उद्या 17 फेब्रुवारी 2019 रोजी बिहारला भेट देणार आहेत. बरौनी येथे ते विविध विकासकामांचे उद्‌घाटन करणार आहेत. या प्रकल्पांमुळे पाटणा शहर आणि लगतच्या परिसराच्या जोडणीला प्रोत्साहन आणि विकासाला चालना मिळणार आहे शहर विकास आणि स्वच्छता:- पाटणा आणि लगतच्या परिसरातील वाहतूक सुगम करण्यासाठीच्या पाटणा मेट्रो रेल्वे प्रकल्पाची पायाभरणी पंतप्रधान करतील. 96.54 कि.मी. कारमलिचाक मलनिस्सारण नेटवर्क विस्तार प्रकल्पांची पायाभरणी पंतप्रधान करतील. बाऱ्ह, सुलतानगंज आणि नौ गाचिया येथे मलनिस्सारण संयंत्राशी संबंधित कामांचा प्रारंभ पंतप्रधान करतील. विविध ठिकाणच्या 22 अमृत प्रकल्पांसाठी पायाभरणी ते करतील. रेल्वे :- पुढील क्षेत्रावरील रेल्वेमार्गांच्या विद्युतीकरणाचे उद्‌घाटन पंतप्रधान करतील. बरौनी-कुमेदपूर, मुझफ्फरपूर-रक्सॉल फतुहा-इस्लामपूर बिहारशरीफ-दनियावन रांची-पाटणा वातानुकूलित साप्ताहिक एक्सप्रेसचे उद्‌घाटनही यावेळी होईल. तेल आणि गॅस:- जगदीशपूर-वाराणसी नैसर्गिक गॅस पाईपलाईनच्या फुलपूर-पाटणा टप्प्याचे उद्‌घाटन पंतप्रधान करतील. पॅराद्विप-हल्दिया-दुर्गापूर एलपीजी पाईपलाईन, दुर्गापूर ते मुजफ्फरपूर आणि पाटण्यापर्यंत विस्तारणासाठी पायाभरणी पंतप्रधान करतील. आरोग्य:- छप्रा आणि पूर्णिया इथल्या वैद्यकीय महाविद्यालयाची पायाभरणी पंतप्रधान करतील. भागलपूर आणि गया येथील सरकारी वैद्यकीय महाविद्यालये अद्ययावत करण्यासाठी पायाभरणी पंतप्रधान करतील. खते:- बरौनी येथे अमोनिया-युरिया खत संकुलाची पायाभरणी पंतप्रधान करतील.
बुलबुल चक्रीवादळामुळे निर्माण झालेल्या परिस्थितीचा पंतप्रधानांकडून आढावा

भारताच्या पूर्व समुद्रकिनाऱ्यावर आलेल्या बुलबुल या चक्रीवादळामुळे आणि मुसळधार पावसामुळे या भागात निर्माण झालेल्या परिस्थितीचा पंतप्रधान नरेंद्र मोदी यांनी आज आढावा घेतला. त्यांनी यासंदर्भात पश्चिम बंगालच्या मुख्यमंत्री ममता बनर्जी यांच्याशीही दूरध्वनीवरून चर्चा केली आणि केंद्र सरकारकडून आवश्यक ती सर्व मदत करण्याचे आश्वासन दिले.
कोरियातल्या मुख्य कार्यकारी अधिकाऱ्यांनी घेतली पंतप्रधानांची भेट

कोरिया प्रजासत्ताकातल्या मुख्य कार्यकारी अधिकाऱ्यांनी आज नवी दिल्ली इथे पंतप्रधान नरेंद्र मोदी यांची भेट घेतली. भारत-कोरिया व्यवसाय परिषदेसाठी ते नवी दिल्लीत आले आहेत. दोन्ही देशांमधले व्यवसाय सहकार्य वाढवण्यासंदर्भात यावेळी चर्चा झाली. कोरियातल्या उद्योग कंपन्यांची नैतिकता आणि व्यावसायिकता यामुळे कोरियन ब्रॅण्डसच्या वस्तूंनी भारतातल्या घराघरात जागा मिळवली आहे अशा शब्दात कोरियातल्या उद्योग कंपन्यांची पंतप्रधानांनी प्रशंसा केली. भारतात तसेच “मेक इन इंडिया” मध्ये गुंतवणूक वाढवण्याचे आवाहन पंतप्रधानांनी कोरियातल्या कंपन्यांना यावेळी केले. यात “मेक फॉर इंडिया” ही अभिप्रेत आहे. कोरियातील प्रमुख उद्योग कंपन्या कोरियाप्रमाणेच भारतातही समूह म्हणून गुंतवणूक करण्याचा विचार करु शकतात, असे पंतप्रधानांनी सुचवले.
राणी वेलू नचियार यांना त्यांच्या जयंतीनिमित्त पंतप्रधानांनी वाहिली आदरांजली

पंतप्रधान नरेंद्र मोदी यांनी राणी वेलू नचियार यांना त्यांच्या जयंतीनिमित्त आदरांजली वाहिली आहे. आपल्या ट्विट संदेशात पंतप्रधान म्हणाले; “महापराक्रमी राणी वेलू नचियार यांना त्यांच्या जयंतीनिमित्त विनम्र अभिवादन. आघाडीवर राहून त्यांनी आपल्या लोकांना न्याय मिळवून दिला. त्यांनी वसाहतवादाचा तीव्र प्रतिकार केला. समाजाच्या कल्याणासाठी काम केले. त्यांचे शौर्य येणाऱ्या पिढ्यांना प्रेरणा देत राहील.”
एमआयटीचे अध्यक्ष डॉ. रफाएल रैफ यांनी पंतप्रधानांची भेट घेतली

बोस्टनमधल्या मॅसॅच्युएटस् इन्स्टिट्युट ऑफ टेक्नॉलॉजी, एमआयटीचे अध्यक्ष डॉ.रफाएल रैफ यांनी पंतप्रधान नरेंद्र मोदी यांची आज भेट घेतली. शिक्षण, आरोग्य, पाणी, या क्षेत्रात एमआयटी करत असलेल्या कार्याची माहिती त्यांनी पंतप्रधानांना दिली. एमआयटीला भेट देऊन विद्यार्थी आणि फॅकल्टीशी संवाद साधावा, यासाठी डॉ.रैफ यांनी पंतप्रधानांना निमंत्रणही दिले. स्किल इंडिया, डिजीटल इंडिया, स्टार्ट अप इंडिया या उपक्रमाअंतर्गत एमआयटीच्या कौशल्याचा वापर करण्याच्या शक्यता लक्षात घेण्याचे आवाहन पंतप्रधानांनी त्यांना केले. एमआयटीच्या वरिष्ठ किंवा निवृत्त फॅकल्टीनी काही महिन्यांसाठी भारतात येऊन भारतीय विद्यापीठात शिकवावे, अशी सूचनाही त्यांनी केली. या सूचनेची प्रशंसा करुन याबाबत डॉ.रैफ यांनी सहकार्य देऊ केले. रतन टाटा यावेळी उपस्थित होते.
भारतीय पुरातत्व सर्वेक्षण विभागाच्या मुख्यालय इमारतीचे पंतप्रधानांच्या हस्ते उद्‌घाटन

पंतप्रधान नरेंद्र मोदी यांच्या हस्ते आज नवी दिल्ली येथे भारतीय पुरातत्व सर्वेक्षण विभागाचे नवे मुख्यालय “धरोहर भवन” चे उद्‌घाटन झाले. टिळक मार्गावर ही इमारत बांधण्यात आली आहे. गेल्या 150 वर्षांच्या काळात भारतीय पुरातत्व सर्वेक्षण विभागाने अत्यंत महत्वाचे काम केले असल्याचे पंतप्रधान यावेळी बोलतांना म्हणाले. भारताचा इतिहास आणि समृद्ध पुरातत्व परंपरांचा आपल्याला अभिमान असणे अत्यंत आवश्यक आहे, असे पंतप्रधान म्हणाले. लोकांनी आपापल्या शहरांचा, गावांचा आणि प्रदेशांचा इतिहास आणि पुरातत्व परंपरा जाणून घेण्यासाठी प्रयत्न करायला हवेत अशी अपेक्षा त्यांनी व्यक्त केली. स्थानिक पुरातत्व इतिहासाचा समावेश शालेय अभ्यासक्रमातही केला जावा याच संदर्भात स्थानिक इतिहास आणि परंपरांची माहिती असणारे प्रशिक्षित टुरिस्ट गाईड असणे पर्यटनाला चालना देण्याच्या दृष्टीने आवश्यक आहे असे पंतप्रधान म्हणाले. पुरातत्व खात्याने अत्यंत मेहनत घेऊन केलेल्या प्रत्येक सर्वेक्षणातून त्या-त्या काळाची एक नवी कथा आपल्याला समजते असे पंतप्रधान म्हणाले. या संदर्भात एक घटना सांगताना त्यांनी भारत दौऱ्यावर आलेल्या फ्रान्सच्या अध्यक्षांनी भारत-फ्रेंच पुरातत्व विभागाने चंदिगढ येथे केलेल्या संयुक्त सर्वेक्षणाच्या स्थानाला स्वत: भेट दिल्याचा उल्लेख पंतप्रधानांनी आपल्या भाषणात केला. भारतीयांनी आपली उच्च परंपरा अत्यंत अभिमान आणि आत्मविश्वासाने जगाला सांगायला हवी असे पंतप्रधान म्हणाले. या इमारतीत अत्याधुनिक सुविधा देण्यात आल्या आहेत. यात ऊर्जा कार्यक्षम वीजव्यवस्था आणि रेनवॉटर हार्वेस्टींग यांचाही समावेश आहे. या मुख्यालयात केंद्रीय पुरातत्व विषयक वाचनालय असेल ज्यात १५ लाखांहून अधिक पुस्तके आणि मासिकांचा समावेश आहे.
जागतिक आरोग्य दिनानिमित्त पंतप्रधानांचा संदेश

जागतिक आरोग्य दिनानिमित्त पंतप्रधान नरेंद्र मोदी यांनी दिलेला संदेश पुढीलप्रमाणे: “आज जागतिक आरोग्य दिनी आपण एकमेकांच्या उत्तम आरोग्य आणि निरामय जीवनासाठी केवळ प्रार्थना करायची नाही तर कोविड-19 संकटाविरोधातील लढ्याचे निर्भयपणे नेतृत्व करणारे सर्व डॉक्टर, परिचारिका, वैद्यकीय कर्मचारी आणि आरोग्यसेवा कर्मचाऱ्यांप्रति पुन्हा एकदा कृतज्ञता व्यक्त करूया… यंदाच्या जागतिक आरोग्य दिनी, आपण सुनिश्चित करूया की, आपण सामाजिक अंतरासारख्या पद्धतींचे पालन करत आहोत ज्यामुळे आपल्या स्वतःच्या आणि इतरांच्या जीवनाचे रक्षण होईल. हा दिवस आपल्याला वर्षभर वैयक्तिक तंदुरुस्तीवर लक्ष केंद्रित करण्याच्या दिशेने प्रेरणा देवो ज्यामुळे आपले सर्वांगीण आरोग्य सुधारण्यास मदत होईल.”
केंद्रीय माध्यमिक शिक्षण मंडळ सीबीएसई ने  इयत्ता बारावीचे निकाल जाहीर केल्यानंतर पंतप्रधान नरेंद्र मोदी यांनी केले विद्यार्थ्यांचे अभिनंदन

नवी दिल्ली, 22 जुलै 2022 केंद्रीय माध्यमिक शिक्षण मंडळ सीबीएसईने इयत्ता बारावीचे निकाल जाहीर केल्यानंतर पंतप्रधान नरेंद्र मोदी यांनी विद्यार्थ्यांचे अभिनंदन केले आहे. अनेक ट्वीटसच्या मालिकेत पंतप्रधान म्हणाले : केंद्रीय माध्यमिक शिक्षण मंडळ सीबीएसईच्या इयत्ता बारावीच्या परीक्षेत उत्तीर्ण झालेल्या माझ्या सर्व युवा मित्रांचे अभिनंदन. या तरुणांची जिद्द आणि निष्ठा वाखाणण्याजोगी आहे. संपूर्ण मानवतेला जेव्हा असाधारण अशा आव्हानाचा सामना करावा लागला त्या काळात या विद्यार्थ्यांनी परीक्षेची तयारी केली आणि यश संपादन केले, असे पंतप्रधान म्हणाले. ‘केंद्रीय माध्यमिक शिक्षण मंडळ सीबीएसईच्या इयत्ता बारावीच्या परीक्षेत उत्तीर्ण झालेल्या आमच्या शूर परीक्षा योद्ध्यांची प्रतीक्षा अगणित संधी करत आहेत.त्यांनी आपल्या आपल्या अंत:प्रेरणेचा आवाज ऐकावा आणि त्यांना रुची असेल त्या विषयात प्राविण्य मिळवावे. त्यांच्या भविष्यातील कामगिरीबद्दल माझ्या हार्दिक शुभेच्छा‘ काही विद्यार्थी त्यांच्या निकालावर नाखूष असतील मात्र त्यांनी हे समजून घ्यायला हवे की केवळ एका परीक्षेवर त्यांचे भवितव्य अवलंबून नसते. मला खात्री आहे की येणाऱ्या काळात ते अधिक उज्ज्वल यश संपादन करतील. याव्यतिरिक्त यावर्षी आम्ही परीक्षा पे चर्चा या कार्यक्रमात परीक्षेच्या वेगवेगळ्या पैलूंवर केलेल्या चर्चेचे मुद्दे सामायिक करत आहे, असे पंतप्रधान म्हणाले.
भारत-जर्मनीतल्या रेल्वे विषयक कराराला केंद्रीय मंत्री मंडळाची मंजुरी

रेल्वे क्षेत्रात धोरणात्मक प्रकल्प सहकार्याविषयी भारत आणि जर्मनी यांच्यात झालेल्या संयुक्त इरादा घोषणेबाबत, पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत माहिती देण्यात आली. या संयुक्त इरादा घोषणा पत्रावर गेल्या महिन्यात स्वाक्षऱ्या झाल्या होत्या. लाभ जर्मनीच्या आर्थिक व्यवहार आणि उर्जा मंत्रालयाशी झालेल्या या संयुक्त इरादा घोषणेमुळे, रेल्वे क्षेत्रातल्या अद्ययावत घडामोडी आणि ज्ञान यांची देवाण घेवाण करण्यासाठी आणि संवाद साधण्यासाठी भारतीय रेल्वेला,मंच उपलब्ध होणार आहे. यामुळे, माहितीचे आदान प्रदान, तज्ञांच्या बैठका, चर्चासत्र, तंत्र विषयक बैठका आणि संयुक्त सहमती सहकार्य प्रकल्पांची अंमलबजावणी सुलभ होणार आहे. पार्श्वभूमी रेल्वे क्षेत्रातल्या तंत्र विषयक सहकार्यासाठी, रेल्वे मंत्रालयाने, विविध देशातली सरकारे आणि राष्ट्रीय रेल्वे यांच्यासमवेत सामंजस्य करार, सहकार्य करार, प्रशासनिक व्यवस्था आणि संयुक्त इरादा घोषणा पत्रावर स्वाक्षऱ्या केल्या आहेत. हाय स्पीड रेल्वे, सध्याच्या रेल्वे मार्गावरची गती वाढवणे, स्थानकांचा जागतिक तोडीचा विकास, रेल्वे पायाभूत संरचनेचे आधुनिकीकरण या क्षेत्रातल्या सहकार्याचा यात समावेश आहे. या सामंजस्य करार, सहकार्य करार, प्रशासनिक व्यवस्था आणि संयुक्त इरादा घोषणा पत्रामुळे, तंत्रविषयक तज्ञ, अहवाल, तांत्रिक दस्तावेज, प्रशिक्षण आणि चर्चासत्र, कार्यशाळा या क्षेत्रात देवाण घेवाण आणि संवादाची सुविधा प्रदान करण्यात येते.
जम्मू आणि काश्मीर आरक्षण (सुधारणा) अध्यादेश २०१९ ला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने ‘जम्मू आणि काश्मीर आरक्षण (सुधारणा) अध्यादेश २०१९’ राष्ट्र्पतीद्वारा जारी करण्याच्या जम्मू आणि काश्मीर सरकारच्या प्रस्तावाला मंजुरी दिली आहे. आंतरराष्ट्रीय सीमावर्ती परिसरात राहणा-या व्यक्तींना प्रत्यक्ष नियंत्रण रेषेच्या क्षेत्रात (एलओसी) राहणा-या व्यक्तींप्रमाणे आरक्षणांच्या कक्षेत आणण्यासाठी जम्मू-काश्मीर आरक्षण कायदा,2004 मध्ये सुधारणा करण्याची तरतूद यात आहे. प्रभाव अधिसूचना जारी झाल्यानंतर, प्रत्यक्ष नियंत्रण रेषेच्या परिसरात राहणा-या व्यक्तींच्या बरोबरीने आंतरराष्ट्रीय सीमावर्ती परिसरात राहणाऱ्या लोकांना आरक्षणाच्या कक्षेत आणण्यासाठी मार्ग सुकर होईल. पार्श्वभूमी आर्थिकदृष्ट्या दुर्बल घटकांना १० % आरक्षण जम्मू आणि कश्मीरमध्ये देखील लागू करण्यात आले आहे. यामुळे कुठल्याही धर्म किंवा जातीच्या दुर्बल घटकातील युवकांना सरकारी नोकऱ्यांमध्ये आरक्षण मिळेल. तसेच अनुसूचित जाति आणि अनुसूचित जमातींना पदोन्नतीचा फायदा, ज्यात गुज्जर आणि बकरवल यांचा समावेश आहे, जम्मू-काश्मीर राज्यातही लागू केला गेला आहे.
देशात पाम तेलाचे क्षेत्र आणि उत्पादन वाढवण्याच्या उपाययोजनांना केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने देशात पाम तेलाचे क्षेत्र आणि उत्पादन वाढवण्याच्या उपाययोजनांना मंजुरी दिली. या उपाययोजना पुढीलप्रमाणे : १. राष्ट्रीय तेलबिया आणि पाम तेल अभियानाअंतर्गत पाम तेल लागवडीसाठीच्या जमिनीची मर्यादा शिथिल २. राष्ट्रीय तेलबिया आणि पाम तेल अभियानाच्या मिनी मिशन -2 अंतर्गत मदतीच्या निकषांचा फेरआढावा यामुळे कंपन्या मोठ्या प्रमाणावर पाम तेलाची शेती करतील आणि खासगी उद्योजक, सहकारी संस्था, संयुक्त उपक्रम पाम तेल शेतीत गुंतवणूक करण्यात स्वारस्य दाखवतील. शेतकऱ्यांनाही पाम तेलाची शेती करण्यासाठी प्रोत्साहन मिळेल. सध्या पाम तेल विकास कार्यक्रम वैयक्तिक शेतकऱ्यांच्या शेतात राबवण्यात येत आहे. मोठ्या प्रमाणावर शेती करण्यासाठी खासगी उद्योजक/सहकारी संस्था/संयुक्त उपक्रम यांना थेट सहाय्य्य पुरवणे शक्य नाही. अनुत्पादक जमीन भाडेतत्वावर खासगी उद्योजकांना देता येईल. मात्र 25 हेक्टर क्षेत्रासाठीच अर्थसहाय्य उपलब्ध आहे.
पंतप्रधान नरेन्द्र मोदी यांनी जपानच्या पंतप्रधानांना वाढदिवसानिमित्त दिल्या शुभेच्छा

पंतप्रधान नरेन्द्र मोदी यांनी जपानचे पंतप्रधान शिंजो आबे यांना वाढदिवसानिमित्त शुभेच्छा दिल्या आहेत. “माझे मित्र शिंजो आबे यांना वाढदिवसनामिमित्त मी शुभेच्छा देतो. त्यांना दिर्घायुष्य आणि सुदृढ आरोग्य लाभो यासाठी मी प्रार्थना करतो. त्यांच्या बरोबरचा माझा संवाद नेहमीच आनंददायी राहिला आहे.”
माजी परराष्ट्रमंत्री सुषमा स्वराज यांना पंतप्रधानांनी वाहिली श्रद्धांजली

पंतप्रधान नरेंद्र मोदी यांनी माजी परराष्ट्रमंत्री सुषमा स्वराज यांना आज नवी दिल्ली येथील निवासस्थानी श्रद्धांजली वाहिली. त्यांच्या निधनाबद्दल शोक व्यक्त करताना पंतप्रधान म्हणाले, “भारतीय राजकारणातील एक गौरवशाली अध्याय संपुष्टात आला. गोरगरीब,जनतेच्या सेवेसाठी आपले जीवन समर्पित करणाऱ्या स्वराज या उल्लेखनीय नेत्या होत्या, त्यांच्या निधनामुळे संपूर्ण भारत दु: खी आहे. सुषमा स्वराज यांचे व्यक्तिमत्व कोट्यावधी लोकांना प्रेरणा देणारे होते. सुषमाजी एक उत्कृष्ट वक्त्या आणि उत्तम संसद सदस्य होत्या. त्यांचा पक्षपातळीवर कौतुक व आदर होत असे. भाजपाच्या विचारसरणीच्या आणि हितसंबंधांच्या बाबतीत त्यांचे मोठे योगदान होते, हे त्रिकालाबाधित सत्य आहे. सुषमाजी एक उत्कृष्ट प्रशासक होत्या, त्यांनी अनेक मंत्रालयाचा कार्यभार सांभाळला असून प्रत्येक मंत्रालयात त्यांनी महत्वाची भूमिका बजावली. विविध देशांशी भारताचे संबंध सुधारण्यात त्यांनी महत्त्वपूर्ण भूमिका बजावली. मंत्री असूनही त्यांचा काळजीवाहू स्वभाव आम्ही पहिला आहे. जगाच्या कोणत्याही भागात संकटात सापडलेल्या सहकारी भारतीयांना त्यांनी मदत केली आहे. गेल्या पाच वर्षात सुषमाजींनी किती अथक परिश्रम घेतले आहेत ते मी कधीही विसरू शकत नाही. त्यांची तब्येत ठीक नसतानाही त्यांनी सदैव कामाला न्याय देण्याचा सर्वतोपरी प्रयत्न केला असून, त्यामुळेच मंत्रालयाच्या कामात त्या टिकून राहिल्यात.त्यांची आत्मिक शक्ती आणि वचनबद्धता अतुलनीय होती. सुषमाजी यांचे निधन हे माझे वैयक्तिक नुकसान आहे. त्यांनी भारतासाठी केलेल्या प्रत्येक गोष्टीसाठी त्या स्मरणात राहतील. मी त्यांच्या कुटुंबियांच्या, सहकाऱ्यांच्या, आणि प्रशंसकांच्या दुःखात सदैव त्यांच्या बरोबर आहे. ओम शांती.” माजी परराष्ट्रमंत्री सुषमा स्वराज यांचे काल रात्री नवी दिल्लीत निधन झाले.
सुप्रसिद्ध  गांधीवादी शकुंतला चौधरी यांच्या निधनाबद्दल पंतप्रधानांकडून शोक व्यक्त

सुविख्यात गांधीवादी कार्यकर्त्या, शकुंतला चौधरी यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे. या संदर्भात केलेल्या ट्वीट मध्ये पंतप्रधान म्हणाले; " गांधीवादी मूल्यांचा प्रसार आणि पुरस्कार करण्यासाठी शकुंतला चौधरी जी कायमच सर्वांच्या स्मरणात राहतील. सरानिया आश्रमात त्यांनी केलेल्या सामाजिक कार्याचा अनेकांच्या आयुष्यावर खूप सकारात्मक परिणाम झाला आहे. त्यांच्या निधनाचे वृत्त दु:खद आहे. त्यांचे कुटुंबिय आणि अनेक अनुयायांप्रती मी माझ्या शोकसंवेदना व्यक्त करतो. ओंम शांती !"
आयटी हार्डवेअरसाठी उत्पादन आधारित प्रोत्साहन योजनेला केंद्रीय मंत्रिमंडळाची मंजुरी

नवी दिल्ली, 24 फेब्रुवारी 2021 पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आयटी हार्डवेअरसाठी उत्पादन आधारित प्रोत्साहन (पीएलआय) योजनेला मंजुरी दिली आहे. आयटी हार्डवेअरच्या मूल्य साखळीत मोठ्या प्रमाणात गुंतवणूक आकर्षित करणे आणि देशांतर्गत उत्पादनाला चालना देणे हा या योजनेचा उद्देश आहे. प्रस्तावित योजनेंतर्गत यामध्ये लॅपटॉप, टॅब्लेट्स , ऑल इन वन संगणक आणि सर्व्हर्सचा समावेश आहे. ही योजना भारतात उत्पादित आणि लक्ष्य निर्धारित क्षेत्रांतर्गत असलेल्या वस्तूंच्या निव्वळ वाढीव विक्रीवर पात्र कंपन्यांना चार वर्षांसाठी 4 टक्के ते 2% / 1% प्रोत्साहन देईल, लॅपटॉप्स, टॅब्लेट्स, संगणक आणि सर्व्हर्ससह आयटी हार्डवेअरचे उत्पादन करणाऱ्या 5 प्रमुख जागतिक कंपन्या आणि 10 देशांतर्गत कंपन्यांना या योजनेचा फायदा होण्याची शक्यता आहे. आत्मनिर्भर भारत अंतर्गत उत्पादनाला मोठ्या प्रमाणात प्रोत्साहन देण्यासाठी हे क्षेत्र अतिशय महत्त्वाचे आहे कारण सध्या या वस्तूंसाठी मोठ्या प्रमाणात आपण आयातीवर अवलंबून आहोत . आर्थिक परिणाम: प्रस्तावित योजनेची एकूण किंमत 4 वर्षांसाठी अंदाजे 7,350 कोटी रुपये आहे, ज्यामध्ये 7,325 कोटी रुपयांचा प्रोत्साहनपर खर्च आणि 25 कोटी रुपये प्रशासकीय शुल्काचा समावेश आहे. लाभ : या योजनेमुळे देशातील इलेक्ट्रॉनिक्स सामग्रीशी संबंधित क्षेत्रांच्या विकासाला चालना मिळेल. जागतिक मूल्य साखळीबरोबर एकत्रीकरणामुळे इलेक्ट्रॉनिक्स सिस्टीम डिझाईन आणि मॅन्युफॅक्चरिंग (ईएसडीएम)साठी आणि आयटी हार्डवेअरच्या निर्यातीसाठी जागतिक केंद्र म्हणून भारताची ओळख निर्माण होईल. या योजनेत चार वर्षांत 1,80,000 (प्रत्यक्ष आणि अप्रत्यक्ष) रोजगार निर्मितीची क्षमता आहे. आयटी हार्डवेअरसाठी देशांतर्गत मूल्यवर्धनाला ही योजना प्रोत्साहन देईल जे 2025 पर्यंत 20% – 25% पर्यंत वाढेल. पार्श्वभूमी: सध्या भारतात लॅपटॉप आणि टॅबलेटची मागणी मोठ्या प्रमाणात आयातीच्या माध्यमातून पूर्ण केली जाते आणि 2019-20 मध्ये त्यासाठी अनुक्रमे 4.21 अब्ज डॉलर्स आणि 0.41 अब्ज डॉलर्स इतका आयात खर्च करावा लागला. आयटी हार्डवेअरच्या बाजारावर जागतिक स्तरावरील 6-7 कंपन्यांचे वर्चस्व आहे जे जागतिक बाजारातील भागीदारीच्या जवळपास 70% आहे. सध्याची जागतिक स्थिती पाहता उत्पादन क्षेत्र एका मोठ्या परिवर्तनाला सामोरे जात आहे. जगातील उत्पादन कंपन्या एकाच बाजारावर अवलंबून राहण्याची जोखीम कमी करण्यासाठी उत्पादनाच्या ठिकाणांमध्ये विविधता आणण्याचा विचार करत आहेत.
पंतप्रधानांनी केले स्वच्छ सर्वेक्षण-2020 मध्ये अव्वल स्थान प्राप्त केलेल्या शहरांचे अभिनंदन

पंतप्रधान नरेंद्र मोदी यांनी स्वच्छ सर्वेक्षण-2020 मध्ये अव्वल स्थान प्राप्त केलेल्या शहरांचे अभिनंदन केले आहे. पंतप्रधान म्हणाले, स्वच्छ सर्वेक्षण-2020 मध्ये अव्वल स्थान प्राप्त केलेल्या सर्व शहरांचे अभिनंदन. यामुळे इतर शहरांनाही स्वच्छतेच्या प्रयत्नांना गती देण्यासाठी प्रेरणा मिळावी. अशा स्पर्धात्मक भावनेमुळे स्वच्छ भारत मोहिमेला बळकटी मिळते आणि लाखो लोकांना याचा फायदा होतो.
शेतकऱ्यांचे उत्पन्न वाढवण्यासाठी केंद्र सरकार करत असलेल्या प्रयत्नांविषयी पंतप्रधान नरेंद्र मोदी यांनी एक लेख शेअर केला

नवी दिल्ली, 3 जून 2022 पंतप्रधान नरेंद्र मोदी यांनी narendramodi.in या संकेतस्थळावर शेतकऱ्यांचे उत्पन्न वाढवण्यासाठी सरकारच्या प्रयत्नांची माहिती असलेला लेख शेअर केला आहे. पंतप्रधानांनी ट्विट केले आहे : पशुपालनापासून ते मत्स्यपालनापर्यंत, वनीकरणापासून ते मधुमक्षिका पालन या मधुर क्रांतीपर्यंत, आमच्या सरकारने विविध संबंधित उपक्रमांद्वारे शेतकऱ्यांचे उत्पन्न वाढवण्यासाठी अनेक प्रयत्न केले आहेत. #8yearsOfKisanKalyan"
भारत आणि फ्रान्स यांच्यातल्या सागरी जागृतता अभियान सहकार्याच्या अंमलबजावणी व्यवस्थेबाबत मंत्रिमंडळाला माहिती

भारत आणि फ्रान्स यांच्यात 10 मार्च 2018 रोजी स्वाक्षऱ्या झालेल्या मेरीटाईम डोमेन अवेअरनेस मिशन च्या स्थापनापूर्व अभ्यासासाठीच्या अंमलबजावणी व्यवस्थेबाबत केन्द्रीय मंत्री मंडळाला आज माहिती देण्यात आली. सागरी अधिकार क्षेत्र जागरूकतेसाठी हे प्रस्तावित संयुक्त अभियान हाती घेण्यात आले असून दोन्ही देशांना उपयुक्त माहिती आणि सेवा पुरविण्याचा उद्देश आहे.सागरी वाहतुकीवर देखरेख ठेवण्याबरोबरच संदिग्ध जहाजे ओळखण्यासाठीही यामुळे मदत मिळणार आहे. भारत आणि फ्रान्स यांच्या हितासाठी संबंधित क्षेत्रात जहाजांवर देखरेख,ओळख याबाबत ही यंत्रणा उपाय पुरवणार आहे. या स्थापना पूर्व अभ्यासात भारतीय अंतराळ संशोधन संस्था आणि फ्रान्सची सीएनईएस ही संस्था संयुक्तपणे विविध उपक्रम हाती घेणारआहे.
नागालँड जीबी महासंघ शिष्टमंडळाने घेतली पंतप्रधानांची भेट

नागालँड जीबी (गाव बुऱ्हास) महासंघाच्या 15 सदस्यीय शिष्टमंडळाने आज पंतप्रधान नरेंद्र मोदी यांची भेट घेतली. नागालँड जीबी महासंघ हा सर्व नागा खेडयातल्या “गाव बुऱ्हास” अर्थात “गाव प्रमुखांचा” महासंघ आहे. पंतप्रधानांची भेट झाल्याने आंनद होत असून, पंतप्रधानांच्या नागा शांतता प्रक्रियेला आपला पूर्णत: पाठिंबा असल्याचे या सदस्यांनी सांगितले. पंतप्रधान ही प्रकिया पूर्णत्वाला नेतील अशी आशा त्यांनी व्यक्त केली आणि सर्वच नागरी संस्था जमातींनी शांततेसाठी उत्सुक असल्याचे स्पष्ट केल्याचेही सांगितले. शिष्टमंडळाचे स्वागत करतांना आनंद होत असल्याचे पंतप्रधानांनी सांगितले. तसेच हे शिष्टमंडळ शांततेचा संदेश घेऊन असल्याबद्दल आनंद व्यक्त केला. या शिष्टमंडळांच्या पाठिंब्याबद्दलही पंतप्रधानांनी आभार व्यक्त केले.
पंधराव्या वित्त आयोगाच्या मुदतवाढीस आणि व्याप्तीस तसेच वित्त आयोगाने दोन अहवाल सादर करण्यास केंद्रीय मंत्रिमंडळाने मान्यता दिली

पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज 2020-21 या पहिल्या वित्तीय वर्षातील पहिला अहवाल सादर करण्यासाठी आणि 30 ऑक्टोबर 2020 पर्यंत वित्तीय वर्ष 2021-22 ते 2025-26 पर्यंतच्या अंतिम अहवालाचे सादरीकरण करण्यासाठी पंधराव्या वित्त आयोगाचा कार्यकाळ वाढविण्यासाठी पंधराव्या वित्त आयोगाला मान्यता दिली. मुदत वाढविल्यामुळे आयोग सुधारणांच्या दृष्टीने आर्थिक अंदाजानुसार विविध तुलनात्मक अंदाजांची तपासणी करू शकेल आणि 2020-2026 या कालावधीसाठी त्याच्या शिफारशींना अंतिम स्वरूप देऊ शकेल. आदर्श आचारसंहितेने घेतलेल्या निर्बंधांमुळे आयोगाने नुकतीच सर्व राज्यांना भेट दिली. यामुळे राज्यांच्या आवश्यकतांच्या सविस्तर मूल्यांकनांवर याचा परिणाम झाला आहे. आयोगाच्या संदर्भ अटी विस्तृत स्वरुपाच्या आहेत. त्यांच्या परिणामांचे विस्तृतपणे परीक्षण करणे आणि त्यांना राज्य आणि केंद्र सरकारच्या आवश्यकतांनुसार संरेखित करण्यासाठी अतिरिक्त कालावधी आवश्यक असेल. आयोगाच्या शिफारशी लागू असलेल्या कालावधीमध्ये प्रस्तावित वाढ केल्याने राज्य सरकार आणि केंद्र सरकारच्या मध्यम मुदतीच्या स्रोत नियोजनास मदत होईल. 1 एप्रिल 2021च्या नंतर आयोगासाठी पाच वर्षांसाठीचा कालावधी उपलब्ध केल्यास राज्य आणि केंद्र सरकारला आर्थिक दृष्टीकोनातून मध्यम ते दीर्घ मुदतीच्या योजना तयार करण्यात मदत होईल. असा अंदाज व्यक्त केला जात आहे की चालू आर्थिक वर्षात सुरू झालेल्या आर्थिक सुधारणांचा परिणाम पहिल्या तिमाहीत 2020-21 पर्यंतच्या आकडेवारीत दिसून येईल.
पंतप्रधान नरेंद्र मोदी तर्फे माजी पंतप्रधान अटल बिहारी वाजपेयी यांना जन्मदिनाच्या शुभेच्छा

पंतप्रधान नरेंद्र मोदी यांनी भारत रत्न आणि माजी पंतप्रधान अटल बिहारी वाजपेयी यांना त्यांच्या 91व्या जन्मदिनानिमित्त शुभेच्छा दिल्या आहेत. आपल्या संदेशात पंतप्रधानांनी सांगितले की आम्हां सर्वांना प्रिय असणाऱ्या अटलजींना जन्मदिनाच्या शुभेच्छा. संकट समयी भारताला विलक्षण नेतृत्व बहाल करणाऱ्या अटलजींना आम्ही वंदन करतो. पक्षात नेत्याची भूमिका आसो वा खासदाराची, मंत्र्याची भूमिका असो वा पंतप्रधानाची, अटलजींनी प्रत्येक भूमिकेत स्वत:ला सिद्ध केले आहे. हे त्यांचे वैशिष्ट्य आहे. आज संध्याकाळी दिल्लीत पोहोचताच आपण अटलजींच्या निवासस्थानी जाऊन त्यांना व्यक्तिश: जन्मदिनाच्या शुभेच्छा देणार असल्याचे पंतप्रधानांनी सांगितले. “अभ्युदय” या साप्ताहिकात १९४६ साली प्रकाशित, अटल बिहारी वाजपेयी यांची एक कविता, पंतप्रधान मोदी यांनी आपल्या ट्विटर पृष्ठावर प्रसिद्ध केली आहे.
सौदी अरेबियाचे राजे सलमान बिन अब्दुलअझीझ अल सौद यांची पंतप्रधानांनी घेतली रियाध येथे भेट

पंतप्रधान नरेंद्र मोदी यांनी सौदी अरेबियाचे महाराजे सलमान बिन अब्दुलअझीझ अल सौद यांची रियाध येथे भेट घेतली. ते अनेक नेत्यांपैकी एक आदरणीय नेते आहेत. पंतप्रधान म्हणाले की, सौदी अरेबिया आणि भारत यांच्यातील सहकार्याला विविधांगी दृष्टीकोनातून प्रोत्साहन देण्यासाठी यावेळी चर्चा करण्यात आली.
पंतप्रधानांनी बेंजामिन नेतन्याहू आणि इस्रायलच्या जनतेला हनुका  निमित्त  शुभेच्छा दिल्या

पंतप्रधान नरेंद्र मोदी यांनी बेंजामिन नेतन्याहू, इस्रायलची जनता तसेच जगभरात दिव्यांचा हा सण साजरा करणाऱ्यांना हनुका निमित्त शुभेच्छा दिल्या आहेत. पंतप्रधानांनी ट्विट केले; “माझे मित्र बेंजामिन नेतन्याहू, इस्रायलमधील मित्रांना आणि जगभरात दिव्यांचा हा सण साजरा करणाऱ्यांना हनुका निमित्त शुभेच्छा. हाग समेहा.”
ब्युनोस इरेस , अर्जेंटिना येथे 10-13 डिसेंबर 2017 दरम्यान झालेल्या जागतिक व्यापार परिषदेच्या अकराव्या मंत्रीस्तरीय परिषदेत भारताकडून  स्वीकारल्या जाणाऱ्या दृष्टिकोनाला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने ब्युनोस इरेस , अर्जेंटिना येथे 10-13 डिसेंबर 2017 दरम्यान झालेल्या जागतिक व्यापार परिषदेच्या अकराव्या मंत्रीस्तरीय परिषदेत भारताकडून स्वीकारल्या जाणाऱ्या दृष्टिकोनाला आणि वाणिज्य विभागाने सादर केलेल्या निवेदनाला कार्योत्तर मंजुरी दिली आहे. मंत्रीस्तरीय परिषदेदरम्यान भारताचे हित, प्राधान्य आणि चिंता यांचे संरक्षण करण्याच्या उद्देशाने परिषदेत हा दृष्टिकोन स्वीकारण्यात आला.